b'\n_START_ARTICLE_\nYanping\n_START_PARAGRAPH_\nYanping (kinesisk: \xe5\xbb\xb6\xe5\xb9\xb3\xe5\x8c\xba; pinyin: Y\xc3\xa1np\xc3\xadng Q\xc5\xab) er et bydistrikt i provinsen Fujian i Folkerepublikken Kina. Det ligger i byprefekturet Nanping. Det er hovedsetet for byprefekturet._NEWLINE_Arealet er p\xc3\xa5 2\xc2\xa0659,7 km\xc2\xb2 og befolkningen p\xc3\xa5 ca. 490\xc2\xa0200 innbyggere (2003).\n_START_SECTION_\nHistorie\n_START_PARAGRAPH_\nSelve byen begynte med et hus bygget i 196 f.Kr. Tidligere l\xc3\xa5 det en landsby i omrpdet. Ettersom stedet er ved elven Mins \xc3\xb8verste l\xc3\xb8p, ble den et handelssenter mellom det nordlige Fujian, Jiangxi og Fuzhou. Byen var ogs\xc3\xa5 det siste feste f\xc3\xb8r man kom ned til Fuzhou, og derfor ble den vanligvis sterkt befestet. Ettersom soldatene for det meste kom fra det nordlige Kina, utviklet omr\xc3\xa5det en dialekt som har mange fellestrekk med den kinesisk som ble talt i provinsen Henan._NEWLINE_Byen fikk navnet Nanping i 1956, men etter at selve prefekturet den ligger i fikk navnet Nanping i 1995, ble bynavnet endret til det n\xc3\xa5v\xc3\xa6rende.'